User:Kissat ja sipsit/sandbox

Janne Salakka (s. 5. kesäkuuta 1991) on turkulainen vihreitä edustava poliitikko ja tasa-arvoaktivisti. Hän on yksi feministisen tasa-arvojärjestö Miehet ry:n perustajista ja toimi sen ensimmäisenä puheenjohtajana vuosina 2019-2020. Salakka on toiminut vuodesta 2017 Turun kaupungin varavaltuutettuna ja nuorisolautakunnan jäsenenä. Lisäksi hän on Turun ylioppilaskyläsäätiön hallituksen jäsen ja Tasa-arvoasian neuvottelukunnan TANE:n jaoston asiantuntija. Työkseen hän toimii kansanedustajien Satu Hassin ja Iiris Suomelan poliittisena avustajana.

Salakka on puhunut julkisuudessa poikien huono-osaisuudesta ja poikia syrjäyttävistä rakenteista sekä siitä, että yhteiskunnassa vallitsevaa mieskuvaa tulee monipuolistaa. Hän on lisäksi ottanut kantaa asepalveluksen uudistamisen puolesta, sillä hänen mukaansa nykyinen malli täyttää sukupuolittuneen syrjinnän merkit.

Tausta
Salakka on syntynyt Turussa, jossa hän on myös viettänyt lapsuutensa ja nuoruutensa. Salakka valmistui ylioppilaaksi Turun klassillisesta lukiosta vuonna 2010- Lukion jälkeen hän suoritti varusmiespalveluksen Kirkkonummella Upinniemessä ja Turun Pansiossa. Vuonna 2019 Hän valmistui Turun yliopistolta valtiotieteiden maisteriksi pääaineenaan kansainväliset suhteet. Salakka on myös opiskellut poliittista historiaa Istanbulin yliopistossa.

Opiskeluaikoinaan Salakka toimi Turun yliopiston yliopilaskunnan hallituksessa, ylioppilaskunnan edustajistossa ja elokuvakerho Kinokoplan puheenjohtajana. Vuonna 2018 hänet valittiin Vihreiden nuorten liittohallitukseen, jossa hän toimi sosiaalipoliittisena vastaavana.

Julkaisut
Laulu Tulipunaisesta Kinokoplasta – Elokuvakerhon 50 vuotta (2015). Julkaisija: Turun yliopiston ylioppilaskunnan elokuvatoimikunta Kinokopla. Toim. Janne Salakka, Pihla Hänninen, Anni Leppänen, Tuomas Lieskivi, Karoliina Rajala, Ville Sirkiä.<!--